สายตรงจากต่างแดน 24/02/62
สหรัฐอเมริกา ปิดลงทะเบียน เลือกตั้งนอกราชอาณาจักร ชาวไทยในประเทศสหรัฐอเมริกาลงทะเบียน รวม 15,010 คน จากตัวเลข คนไทยที่อาศัยอยู่ในสหรัฐฯ เป็นทางการ 1 แสนกว่าคน (ตัวเลขอยู่จริงกว่า 4 แสนคน)แยกเรียงลำดับตามจำนวนที่ลงทะเบียนเลือกตั้ง สกญ. ณ นครลอสแอนเจลิส 5,668 คน สอท. ณ กรุงวอชิงตัน ดี.ซี. 4,122 คน สกญ. ณ นครนิวยอร์ก 3,498 คน และ สกญ. ณ นครชิคาโก 1,722 คน,วิทวัส ศรีวิหค ออท. ผู้แทนถาวรไทยประจำสหประชาชาติ ณ นครนิวยอร์ก ไปเป็นประธานเปิดงาน วันกองทัพไทย จัดโดย พ.อ.จุมภฏ นุรักษ์เขต ที่ปรึกษาทางทหารประจำคณะผู้แทนถาวรไทยฯ ที่นิวยอร์กงานนี้ นิพนธ์ เพ็ชรพรประภาส กสญ. ณ นครนิวยอร์ก นำทีมไทยแลนด์ และผู้นำชมรม สมาคมไทยไปร่วมงานคับคั่ง ส่วน กรองทอง นุรักษ์เขต ได้รับคำชมช่วยดูแลงานอย่างดี,อิ่มบุญ มานิดา วัฒนพนม นายกสมาคมพยาบาลไทยภาคตะวันออกเฉียงเหนือสหรัฐฯ นำสมาชิกพร้อมพุทธศาสนิกชนร่วมทำบุญตักบาตรและเวียนเทียนวันมาฆบูชาในงาน กสญ.นิพนธ์ เป็นประธานและมอบเงินสนับสนุนจาก กระทรวงต่างประเทศ ถวายแด่ พระกิตติญาณ-วิเทศ เจ้าอาวาสวัดวชิรธรรมปทีป ลองไอส์แลนด์ ในการสอนภาษาและวัฒนธรรม,สุรศักดิ์ วงศ์ข้าหลวง ประธานฝ่ายสหรัฐฯ โครงการเยาวชนไทยในสหรัฐฯ เยือนแผ่นดินแม่ แจ้งผู้สนใจ โครงการฯ ครั้งที่ 12 ปีนี้ กำหนดเดินทาง 29 มิ.ย.-14 ก.ค. จัดโปรแกรมท่องอีสาน ตามที่สมาชิกเสนอ,ข่าวเศร้า เต๋า-อภิธาน เทพประสิทธิ์ ประธานหอการค้าไทยคนแรกและนายกโรตารีแอล.เอ. เสียชีวิต ตั้งสวดที่วัดไทยนครลอสแอนเจลิส ถึง 24 ก.พ. และ 25 ก.พ.13.00 น.ฌาปนกิจศพที่สุสานฮอลลีวูด ฟอร์เอฟเวอร์,ออสเตรเลีย คนไทยในออสเตรเลีย ลงทะเบียนเลือกตั้งนอกราชอาณาจักร รวม 16,183 คน จากตัวเลขคนไทยในออสเตรเลีย กว่า 4 หมื่นคน เรียงลำดับ ที่ สกญ. ณ นครซิดนีย์ 10,256 คน (มีนักศึกษาไทยไปเรียนอยู่มาก) และ สอท. ณ กรุงแคนเบอร์รา 5,927 คนนับว่าลงทะเบียนมากที่สุดจากทุกประเทศ จักรกฤดิ กระจายวงค์ กสญ. ณ นครซิดนีย์ ยิ้มแป้น ,แจ้งข่าวลูกค้า สนง.การบินไทย ที่ซิดนีย์ ย้ายไปอยู่ที่ สนง.ใหม่ เลขที่ 32 ชั้น 31 market st sydney แล้ว ส่วนโทรศัพท์ยังใช้เบอร์เดิม,เที่ยวไปกินไป พิษณุ วรรัตน์สกุล อดีตนายกสมาคมกอล์ฟไทยแห่งออสเตรเลีย พาลูกเมียมาพักผ่อนที่เมืองไทยในบั้นปลายชีวิต มี ไพทูรย์ จำแนกสาร เพื่อนซี้คอยเทกแคร์,ทั่วไป ตัวเลข คนไทยที่อาศัยอยู่ในต่างประเทศ รวมทั้งไปเรียนและทำงาน ที่ลงทะเบียนไว้กับสถานเอกอัครราชทูต และสถานกงสุลใหญ่ มีจำนวน 1.6 ล้านคน ทั้งๆที่มีอยู่จริงกว่า 2 ล้านคน,แต่ปิดลงทะเบียนเลือกตั้งนอกราชอาณาจักร เมื่อ 19 ก.พ.ที่ผ่านมา มีผู้ลงทะเบียนใช้สิทธิเลือกตั้ง รวม 119,184 คน ลงทะเบียนทาง อินเตอร์เน็ต 102,193 คน และลงทะเบียนที่ สถานทูต และ สถานกงสุลใหญ่ 16,991 คน,ประเทศที่ลงทะเบียนเลือกตั้งในต่างแดนมากที่สุดได้แก่ ออสเตรเลีย 16,183 คน อันดับ 2 สหรัฐอเมริกา 15,010 คน อันดับ 3 จีน 10,996 คน อันดับ 4 อังกฤษ 7,926 คน อันดับ 5 ญี่ปุ่น 7,758 คนส่วนน้อยที่สุด 3 อันดับท้าย ได้แก่ อาร์เจนตินา 27 คน เปรู 25 คน เซเนกัล 10 คน,เมืองที่มีคนไทยลงทะเบียนเลือกตั้งมากที่สุด ได้แก่ ซิดนีย์ 10,256 คน อันดับ 2 ลอนดอน 7,926 คน อันดับ 3 โตเกียว 6,048 คน อันดับ 4 แคนเบอร์รา 5,927 คน อันดับ 5 ลอสแอนเจลิส 5,668 คน อันดับ 6 สิงคโปร์ 4,918 คน อันดับ 7 กัวลาลัมเปอร์ 4,139 คน ,ส่วน คนไทยในเยอรมนี ลงทะเบียนเลือกตั้งนอกราชอาณาจักร รวม 5,748 คน ที่ สกญ. ณ นครแฟรงก์เฟิร์ต 2,159 คน สกญ. ณ นครมิวนิค 1,856 คน และ สอท. ณ นครเบอร์ลิน 1,733 คน,มิสเตอร์แบล็ก,thaioversea2@gmail.com
สหรัฐอเมริกา ปิดลงทะเบียน เลือกตั้งนอกราชอาณาจักร ชาวไทยในประเทศสหรัฐอเมริกาลงทะเบียน รวม 15,010 คน จากตัวเลข คนไทยที่อาศัยอยู่ในสหรัฐฯ เป็นทางการ 1 แสนกว่าคน
สายตรงจากต่างแดน,มิสเตอร์แบล็ก